Diari Oficial de la Generalitat Valenciana


Sumari del DOGV 3310, del 18-08-1998 (1998/6633)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Centre d'Estudis Jurídics de l'Administració de Justícia (CEJAJ) i la Generalitat Valenciana, sobre la formació dels fiscals i secretaris judicials amb destinació en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3310

Data del DOGV
:   18-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6633


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Centre d'Estudis Jurídics de l'Administració de Justícia (CEJAJ) i la Generalitat Valenciana, sobre la formació dels fiscals i secretaris judicials amb destinació en la Comunitat Valenciana. [1998/X6633]
  
Subscrit, després de la tramitació prèvia reglamentària, entre el Centre d'Estudis Jurídics de l'Administració de Justícia (CEJAJ) i la Generalitat Valenciana, el dia 27 de maig de 1997, un Conveni de col·laboració sobre la formació dels fiscals i secretaris judicials amb destinació en la Comunitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0708/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts.
  
Conveni de col·laboració entre el Centre d'Estudis Jurídics de l'Administració de Justícia (CEJAJ) i la Generalitat Valenciana, sobre la formació dels fiscals, de les fiscals, dels secretaris i de les secretàries judicials amb destinació en la Comunitat Valenciana.
  
Madrid, 27 de maig de 1997
  
Reunits
  
De part del Centre d'Estudis Jurídics de l'Administració de Justícia la Sra. M. Victoria Cáceres y Cassillas, directora del centre, per delegació del Consell de Ministres, segons l'acord del Consell de Ministres de 25 de juliol de 1995 (BOE de 4 d'agost), pel qual es deleguen les competències per a formalitzar convenis de col·laboració amb Comunitats Autònomes i,
  
De part de la Generalitat Valenciana, l'Honorable Sra. Marcela Miró Pérez, consellera de Benestar Social.
  
Intervenen
  
Les dues en l'exercici de les competències que té cada una, la directora d'acord amb el que disposa l'article 20.j del Reglament del Centre d'Estudis Jurídics de l'Administració de Justícia, aprovat pel Reial Decret 1924/1986, de 29 d'agost, modificat pel Reial Decret 906/1991, de 14 de juny, i la consellera facultada per a la signatura per l'Acord del Govern Valencià de 13 de maig de 1997,
  
Exposen
  
L'article 434 de la Llei Orgànica del Poder Judicial i l'article 2 del Reglament 1.924/1986, modificat pel Reial Decret 906/1991, de 14 de juny, configura el Centre d'Estudis Jurídics de l'Administració de Justícia com a entitat col·laboradora en la selecció i perfeccionament dels membres de la carrera fiscal i del secretariat i la resta de personal al servei de l'Administració de Justícia, també determina l'esmentat precepte de la Llei Orgànica del Poder Judicial l'establiment de relacions permanents del centre amb els òrgans competents de les comunitats autònomes, i l'article 7 de l'esmentat reglament dóna la facultat de celebrar convenis de col·laboració amb les comunitats autònomes, a fi d'organitzar i de materialitzar la tasca de formació i de perfeccionament.
  
Correspon a la Generalitat Valenciana l'exercici de totes les facultats que les Lleis del Poder Judicial i del Consell General de Poder Judicial reconeixien o atribuïen al Govern de l'Estat, d'acord amb l'article 39 de l'Estatut d'Autonomia de la Comunitat Valenciana, d'1 de juliol de 1982.
  
Amb aquesta finalitat per a determinar el marc de cooperació entre el Centre d'Estudis Jurídics de l'Administració de Justícia i la Generalitat Valenciana, relacionat amb els membres de la carrera fiscal i el cos de secretaris i secretàries judicials que exerceixen les seues funcions en l'àmbit territorial d'aquesta comunitat autònoma, ambdós parts atorguen aquest conveni, d'acord amb les següents:
  
Clàusules
  
Primera
  
El Centre d'Estudis Jurídics de l'Administració de Justícia i la Generalitat Valenciana podran proposar i concertar per a l'any 1997, i a l'empara d'aquest conveni, l'organització, en la seu que s'estime oportuna d'aquesta comunitat, de cursos de formació i activitats orientades a la mateixa finalitat per als fiscals, les fiscals, els secretaris i les secretàries que exerceixen les funcions en el territori autonòmic.
  
El pla de formació s'elaborarà conjuntament per a tot l'any i necessitarà per ser concretat, un acord previ i individualitzat entre les dues parts que intervenen en els punts relatius a la programació, l'organització, el cost i el finançament.
  
Segona
  
Els programes de formació i de perfeccionament s'adrecen independentment als membres del Ministeri Fiscal i als secretaris i les secretàries judicials, sense perjudici de la possibilitat d'organitzar cursos o altres activitats orientades conjuntament als dos cossos de l'Administració de Justícia, si s'estima oportú.
  
Tercera
  
Les següents directrius regiran l'execució d'aquest conveni:
  
a) Correspon al Centre d'Estudis Jurídics de l'Administració de Justícia i a la Comunitat Autònoma Valenciana, l'elaboració conjunta del programa de cursos i de les activitats que es realitzaran durant l'any, tant per als membres de la carrera fiscal, com per al cos de secretaris i secretàries judicials.
  
Aquesta programació, inclou la selecció dels temes objecte de les activitats i cursos que s'organitzen i el nomenament de directors, directores coordinadors, dels professors, de les professores, dels ponents o de les ponents, que seran escollits majoritàriament entre magistrats, magistrades, jutges, jutgesses, fiscals, secretaris i secretàries judicials amb destinació en la comunitat autònoma, amb experiència provada i coneixement del tema escollit en cada cas.
  
b) Els Centre d'Estudis Jurídics de l'Administració de Justícia canalitzarà i assumirà la selecció dels fiscals, de les fiscals, dels secretaris i de les secretàries judicials que assisteixen a les activitats formatives, entre les persones interessades que demanaren la sol·licitud, i d'acord amb les pautes generals d'actuació en aquesta matèria.
  
c) La Generalitat Valenciana tindrà les següents atribucions sobre l'execució material dels cursos i la resta d'activitats programades:
  
- Editar i difondre els programes anuals, una vegada estiguen aprovats.
  
- Comunicar puntualment els fiscals, les fiscals, els secretaris i les secretàries judicials amb destinació en el seu territori, la informació que fa referència a cada una de les activitats que es despleguen, tot indicant el calendari, l'horari i la llista dels professors, de les professores i / o dels ponents i de les ponents.
  
- Facilitar els locals adequats, atenent el nombre d'assistents i l'estructura organitzativa, per a la realització dels cursos i de les activitats de formació programades i, també, el suport didàctic adient per al normal desplegament.
  
- Fer el seguiment administratiu i el control de cada una de les activitats que es despleguen.
  
d) El Centre d'Estudis Jurídics de l'Administració de Justícia i la Generalitat Valenciana efectuaran conjuntament l'avaluació de la qualitat de la didàctica de les diferents activitats que es facen en ordre a l'avaluació necessària per a determinar les pautes ulteriors d'actuació.
  
Quarta
  
El Centre d'Estudis Jurídics de l'Administració de Justícia i la Generalitat Valenciana atorgaran conjuntament el certificat d'assistència als fiscals, les fiscals, els secretaris i les secretàries judicials que han anat a un 80% de les sessions de cada curs de formació, excepte en els supòsits que la convocatòria fixe com a sistema d'avaluació o de control específic per obtenir-lo.
  
D'acord amb l'article 9.b del Reial Decret 1.924/1986, de 29 d'agost, els certificats seran homologables.
  
Cinquena
  
El cost de la realització dels objectius convinguts es finançarà a parts iguals entre el Centre d'Estudis Jurídics de l'Administració de Justícia i la Generalitat Valenciana, mitjançant aportacions respectives que es determinaran en funció de les activitats previstes i la disponibilitat pressupostària de cada exercici i d'acord amb les específiques establides en els programes anuals de finançament.
  
Les dues parts es comprometen, especialment, a adoptar les previsions pressupostàries que calguen i els tràmits legals necessaris per a l'efectivitat d'aquest conveni.
  
El Centre d'Estudis Jurídics de l'Administració de Justícia, segons la programació abonarà a càrrec de l'aplicació pressupostària 45.050.141 Z 143 les atribucions de directors / es coordinadors / es i de professors / es ponents tot atenent la disponibilitat pressupostària per a 1997, fins un màxim del 50% del total del pressupost que es fixe per a cada exercici, després que la Generalitat Valenciana envie els justificants de les despeses generades.
  
El 50% que resta, l'abonarà la Conselleria de Benestar Social de la Generalitat Valenciana a càrrec del seu pressupost i pagarà les dietes, les despeses de desplaçament de directors / es, ponents i assistents als cursos i cost dels mitjans materials i instrumentals necessaris per al desplegament de cada curs o de les activitats fetes, i igualment de les despeses derivades de l'edició de publicacions relacionades amb els esmentats cursos, i, en el seu cas la part que li puga correspondre en les retribucions de professors / es, ponents i directors / es coordinadors / es.
  
Sisena
  
La Generalitat Valenciana, dins del marc de col·laboració perfilat en aquest conveni, posarà a disposició dels membres de la carrera fiscal, dels secretaris i de les secretàries judicials, que exerceixen la seua activitat en aquest àmbit territorial, el suport bibliogràfic i didàctic necessari.
  
Setena
  
Les dues parts procuraran pels mitjans al seu abast, dur a bon terme les activitats de formació programades en el marc d'aquest conveni, i mantindran els contactes o intercanvis que siguen necessaris.
  
Vuitena
  
Es crea una Comissió Mixta de Seguiment formada per dos representants del Centre d'Estudis Jurídics de l'Administració de Justícia, els quals seran la directora i un dels subdirectors del centre que la directora designe, i com a representants de la Generalitat Valenciana, la consellera de Benestar Social i el subsecretari de Justícia, tots poden delegar les funcions en qui tinguen convenient.
  
Aquesta comissió tindrà, entre d'altres, les següents funcions:
  
a) L'elaboració del programa anual de formació i el corresponent pressupost
  
En el pressupost cal determinar les despeses que corresponen a:
  
- Honoraris dels professor / es i dels directors / es
  
- Els derivats de l'organització i realització dels cursos, com són infraestructura i gestió de la formació, edició de diplomes, informació i difusió dels cursos, material didàctic.
  
b) Controlar-ne l'execució del pressupost d'ingressos i de despeses.
  
c) El seguiment i l'avaluació del desplegament del conveni.
  
d) D'acord amb el que estableix la clàusula anterior informar sobre l'avaluació de les activitats formatives.
  
e) Interpretar el conveni i resoldre tots els dubtes que puguen sorgir en l'execució.
  
Novena
  
Aquest conveni vigirà fins el 31 de desembre de 1997, es prorrogarà successivament, sempre que no hi haja denúncia d'alguna de les parts amb una antelació de tres mesos abans de l'acabament, sense perjudici de les actuacions començades que continuaran fins el seu acabament.
  
En el supòsit de produir-se la pròrroga d'aquest conveni, el Centre d'Estudis Jurídics de l'Administració de Justícia i la Generalitat Valenciana, acordaran conjuntament la programació, pressupost i finançament del pla de formació desplegat en el marc del conveni, durant l'any següent, concert que haurà de fer-se en el darrer trimestre de l'any precedent i aprovat abans del 31 de desembre del mateix any, d'acord amb la disponibilitat pressupostària assignada en els respectius pressupostos de l'exercici següent.
  
D'acord amb tot el que antecedeix, les parts subscriuen per duplicat aquest conveni en la data i lloc indicats.
  
Pel Centre d'Estudis Jurídics de l'Administració de Justícia, la directora: Maria Victoria de Cáceres y Cassillas.
  
Per la Generalitat Valenciana, la consellera de Benestar Social: Marcela Miró Pérez.
  
Annex I
  
Cost i finançament
  
S'acorda que a càrrec dels respectius pressupostos per a 1997, cada part aportarà la quantitat de 3.000.000 de pessetes, en els termes que s'hi establisquen.
  
El Centre d'Estudis Jurídics de l'Administració de Justícia té habilitat el corresponent crèdit a càrrec de l'aplicació pressupostària 49.545.010 A 143.
  
La Conselleria de Benestar Social de la Generalitat Valenciana té previst el crèdit corresponent a càrrec del capítol II de l'aplicació 4461.578.10.
  
Annex II
  
Programació d'activitats any 1997
  
L'objectiu d'aquestes activitats, com en tots els convenis de formació, és propiciar un espai de discussió entre les persones que assisteixen i fomentar l'anàlisi i el debat en els temes objecte d'estudi. Per a elaborar el programa es va dirigir una carta personal a cada u dels membres dels dos col·lectius demanat suggeriments d'activitats que pogueren ser d'interès.
  
Les activitats que s'hi celebren estaran regides pels següents paràmetres:
  
\* Els directors / res dels cursos percebran 50.000 pessetes brutes per la tasca
  
\* Les persones que intervinguen com a conferenciants percebran una retribució de 50.000 PTA., excepte si presenten la ponència per escrit, en aquest cas la retribució bruta serà de 75.000 PTA. d'acord amb el barem aprovat per la Instrucció de la Subsecretaria del Ministeri de Justícia i Interior, d'1 d'abril de 1995.
  
La Conselleria de Benestar Social satisfarà les despeses de desplaçament, estança i manutenció d'acord amb les quantitats establides en el Decret 24/1997, d'11 de febrer, del Govern Valencià, sobre indemnitzacions per raó de servei.
  
En cap cas el conveni assumirà les indemnitzacions per raó de dietes d'allotjament i manutenció i despeses de desplaçament que podria correspondre als jutges, jutgesses i magistrats i magistrades per assistència als cursos organitzats en el marc d'aquest conveni.
  
Les activitats són les següents:
  
Cursos adreçats als membres de la carrera fiscal
  
1. Curs sobre la prova en el procés penal
  
Durada: dia i mig. Sis ponències
  
Lloc de realització: València
  
Assistents: 30 fiscals, 5 secretaris / àries judicials, 5 jutges / esses i magistrats / ades
  
Director: sense determinar
  
Data de realització: sense determinar
  
Import total estimat: 900.000 PTA:
  
2. Curs sobre el jurat en el procés penal
  
Durada: dia i mig. Sis ponències
  
Lloc de realització: València
  
Assistents: 30 fiscals, 5 secretaris / àries judicials, 5 jutges / esses i magistrats / ades
  
Director: Il·lm. Sr. Ricard Cabedo Nebot. Fiscal en cap coordinador. Alacant
  
Data de realització: sense determinar
  
Import total estimat: 900.000 PTA.
  
Cursos adreçats als secretaris / àries judicials
  
1. Curs sobre la Llei d'Arrendaments Urbans
  
Durada: dia i mig. Sis ponències
  
Lloc de realització: València
  
Assistents: 30 secretaris / àries judicials, 5 fiscals, 5 jutges / esses i magistrats / ades
  
Directora: Sra. Carmen Galipienso Calatayud. Secretària judicial de l'Audiència Provincial d'Alacant
  
Data de realització: sense determinar
  
Import total estimat: 900.000 PTA.
  
2. Curs sobre l'execució civil
  
Durada: dia i mig. Sis ponències
  
Lloc de realització: València
  
Assistents: 30 secretaris / àries judicials, 5 fiscals, 5 jutges / esses i magistrats / ades
  
Director: sense determinar
  
Data de realització: sense determinar
  
Import total estimat: 900.000 PTA.
  
3. Curs sobre el secretariat en el jutjat d'Instrucció
  
Durada: dia i mig. Sis ponències
  
Lloc de realització: València
  
Assistents: 30 secretaris / àries judicials, 5 fiscals, 5 jutges / esses i magistrats / ades
  
Director: sense determinar
  
Data de realització: sense determinar
  
Import total estimat: 900.000 PTA.
  
4. Curs sobre l'execució penal
  
Durada: dia i mig. Sis ponències
  
Lloc de realització: València
  
Assistents: 30 secretaris / àries judicials, 5 fiscals, 5 jutges / esses i magistrats / ades
  
Director: Sr. Ricardo Álvarez Sastre, secretari secció 1ra Audiència Provincial de Castelló
  
Data de realització: sense determinar
  
Import total estimat: 900.000 PTA.
  
Dietes i desplaçaments dels membres de la carrera fiscal i secretaris / àries judicials seleccionats per assistir als cursos i seminaris organitzats en el marc del conveni de formació de jutges /ses i magistrats /des
  
Importa total estimat: 600.000 PTA.
  
Pressupost any 1997
  
- Curs sobre la prova en el procés penal: 900.000 PTA.
  
- Curs sobre el jurat en el procés penal: 900.000 PTA.
  
- Curs sobre la Llei d'Arrendaments Urbans: 900.000 PTA.
  
- Curs sobre l'execució civil: 900.000 PTA.
  
- Curs sobre el secretariat en el jutjat d'Instrucció: 900.000 PTA.
  
- Curs sobre l'execució penal: 900.000 PTA.
  
- Dietes i desplaçaments per a assistència als cursos organitzats en el marc del conveni de jutges / sses i magistrats / des: 600.000 PTA.
  
- Total: 6.000.000 PTA.
  
El pressupost i forma de finançament de les activitats previstes per a 1997 és el següent:
  
a) El finançament de les activitats considerades en el conjunt, es farà al 50% entre les dos institucions.
  
b) Cada part aportarà fins un màxim de 3.000.000 de pessetes per a la realització de les activitats aprovades.
  
El Centre d'Estudis Jurídics de l'Administració de Justícia, d'acord amb el que estableix la clàusula 5a del conveni, abonarà les retribucions dels directors/res i conferenciants / es segons el barem aprovat per la instrucció de la Subsecretaria del Ministeri de Justícia i Interior d'1 d'abril de 1995, fins un màxim del 50% del total que ascendeix el pressupost, després de l'enviament per part de la Generalitat Valenciana de la declaració jurada correctament emplenada per cadascuna de les persones interessades, el pagament de la qual es justificarà mitjançant l'expedició pel Centre d'Estudis Jurídics de l'Administració de Justícia de les corresponents nòmines.
  
La Conselleria de Benestar Social abonarà a càrrec del seu pressupost fins el 50% restant, que compren el pagament de les dietes i despeses de desplaçament dels directors / es, ponents / es i persones que hi assisteixen, després que les persones interessades emplenen els corresponents impresos de comissió de serveis i segons les quantitats fixades en el Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris. Igualment, abonarà el cost dels mitjans materials i instrumentals necessaris per al desplegament dels cursos o de les activitats realitzades, i també les despeses derivades de l'edició de publicacions relacionades amb els anomenats cursos i activitats, i si cal, la part que pogués correspondre a les retribucions dels conferenciants / tes, segons les quantitat indicades.
  
De conformitat amb tot això, les parts subscriuen per duplicat el present Conveni en la data i lloc esmentat.
  
Pel Centre d'Estudis Juridics de l'Administració de Justícia, la directora general: María Victoria de Cáceres y Cassillas.
  
Per la Generalitat Valenciana, la consellera de Benestar Social: Marcela Miró Pérez.